
Nr.  UR2015-009259/14.08.2015

RAPORTUL INFORMĂRII ŞI CONSULTĂRII PUBLICULUI

Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:
· Documentaţia: PUZ – „Amenajare statie distributie carburanti, imprejmuire si elemente de signalistica”  
· Amplasament: Calea Dorobantilor nr. 49/A, Timisoara  
· Beneficiari: TUDUCAN TEODOR CRACIUN si TUDUCAN VIORICA GIANINA
· Proiectant: S.C. 5 U STAMP S.R.L ; 
Detalii privind tehnicile şi metodele utilizate de solicitant pentru a informa şi a consulta publicul: 
Cetăţenii au fost invitaţi să transmită observaţii referitoare la documentaţia P.U.Z. disponibilă la Biroul Avizare Conformitati PUG/PUD /PUZ din cadrul Directiei Urbanism şi afişată pe site-ul www.primariatm.ro, în perioada 30.06.2015 – 24.07.2015.
În acest scop, beneficiarul documentatiei a amplasat incepand cu data de 30.06.2015 – data anuntului, un panou pe parcela care a generat planul urbanistic zonal iar Directia Urbanism a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 140/19.04.2011, modificat prin H.C.L. nr. 138/28.09.2012 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro.
Proprietari notificaţi : 
· B-dul Simion Barnutiu - nr. 56 SC.A SC.B, nr. 56-58, nr. 58, nr. 60, nr. 59A, nr. 61, nr. 62, nr. 63, nr. 65, nr. 65A, nr. 67, nr. 69, nr. 71, nr. 73, nr. 75, nr. 77, nr. 79, nr. 81 Timisoara;
· Str. Calea Behelei – Bl. C15 sc. A, sc. B si sc. C, nr. 15 Timisoara;
· Str. Calea Bacovia - Bl. C17 sc. A si sc. B, Bl. C18 sc. A si sc. B, Bl. C19 sc. A si sc. B Timisoara;
· Calea Dorobantilor - nr. 7 sc. A si sc. B, nr. 9 sc. A si sc. B Timisoara;
· Intrarea Goznei – nr. 1, nr. 2, nr. 3, nr. 4, nr. 5, nr. 6, nr. 7, nr. 8, nr. 9, nr. 10, nr. 11, nr. 12, nr. 13, nr. 14 Timisoara.
Documentaţia disponibilă  la Biroul Avizare Conformitati PUG/PUD /PUZ,  nu a fost consultată de nici o persoana. 
La intalnirea cu proiectantul S.C. ATELIERELE ARHITECH S.R.L., organizata in data de 03.07.2015,  intre orele 15,00 – 16,00, la sediul PMT – Directia de Urbanism, Biroul Avizare Conformitati PUG/PUD/PUZ, et. II, cam. 213, s-au prezentat patru persoane. S-au formulat obiectii. 
S-au formulat sugestii si obiectii din partea publicului cu privire la aceasta investitie, atat din partea persoanelor care au participat la intalnirea cu proiectantul organizata in data de 03.07.2015, prin adresa inregistrata pe adresa de e-mail dezvoltareurbana@primariatm.ro,  cat si prin adresele inregistrate prin Serviciul Relationare Directa cu Cetatenii (cam 12) din cadrul Primariei Municipiului Timisoara, din partea unui numar de aproximativ 60 de vecini direct afectati care se opun acestei investitii. 
La toate aceste sugestii si obiectii din partea publicului, proiectantul documentatiei PUZ  „Amenajare statie distributie carburanti, imprejmuire si elemente de signalistica”, Calea Dorobantilor nr. 49/A, Timisoara, a răspuns prin adresa înregistrata cu nr. RU2015 - 000350/31.07.2015.
Conform acestui raspuns:
Amplasamentul ce face obiectul prezentei documentatii, aflat in partea de nord-est a orasului Timisoara, este situat intr-o zona de confluenta functionala specifica zonelor situate la periferia oraselor pe terenuri situate adiacent marilor artere de circulatie. In prezent terenul este viran neamenajat, acoperit in special cu vegetatie spontana.
Prin avizul prealabil de Oportunitate nr. 10 din 08.06.2015 emis de Primaria Municipiului Timisoara s-a apreciat ca fiind oportuna intentia beneficiarului de realizare a documentatiei  PUZ - “Amenajare statie de distributie carburanti, imprejmuire si elemente de signalistica” pe amplasamentul situat in Municipiul Timisoara, Calea Dorobantilor, nr. 49/A.
Aprecierea conform caruia pe o raza de 1 km de Piata General Economu sunt identificate 7 statii de distributie carburanti o consideram exagerata,  intrucat pe Bulevardul Take Ionescu si Simion Barnutiu, artere majore de circulatie  spre iesirea din oras nu exista nici o statie de distributie carburanti, pe nici unul din sensurile de circulatie. Totodata legislatia in vigoare incurajeaza libera  concurenta a investitiilor private.
[bookmark: _GoBack]Dezvoltarea urbanistica propusa prin prezenta documentatie nu conditioneaza in niciun fel ocuparea functionala a parcelelor invecinate aflate in proprietatea Statului Roman, astfel incat, tinand seama de optiunile populatiei din zona, Municipiul Timisoara, prin Comisia de Circulatie, a impus  amenajarea pe terenul proprietate privata a unui numar de 3 locuri de parcare, respectiv pe domeniul public (parcelele invecinate aflate in proprietatea Statului Roman)  amenajarea unei suprafete de 910 mp ca zona verde reglementata si 30 locuri de parcare. Toate amenajarile rutiere precum si dotarile tehnico –edilitare necesare pentru deservirea obiectivului si locurile de parcare amenajate pe domeniul public vor avea utilitate publica si vor fi efectuate pe cheltuiala Beneficiarului.  (conform Aviz Comisia de Circulatie nr. DT2015-1747 din 23.07.2015  si plansa anexa). 
Posibilitatile de amplasare a constructiilor din Regulamentul Local de Urbanism aferent PUZ  fata de cladirile de locuit invecinate sunt conforme cu cerintele prevazute prin legislatia in vigoare - OMS nr. 119/2014, art. 5(1) – (amplasare la minim 15 m fata de ferestrele cladirilor de locuit). Solutia de mobilare propusa prevede o distanta de 20,84 m de la limita de proprietate la cea mai apropiata cladire de locuit.
In ceea ce priveste poluarea zonei, eventualele noxe ce ar putea fi evacuate in atmosfera la functionarea statiei provin din urmatoarele operatii: incarcarea rezervoarelor subterane, livrarea produselor petroliere la pompe, gazele de esapament produse de masinile care vor alimenta la benzinarie.
Tehnologia care urmeaza sa fie adoptata cuprinde masuri eficiente de limitare a emisiilor de hidrocarburi în atmosferă, respectiv:
	- pompe cu înalte performanţe hidraulice;
	- sistem complet de recuperare a vaporilor de benzină.;
 In aceste conditii, impactul emisiilor de hidrocarburi asupra calitatii aerului atmosferic in incinta statiei, si cu atat mai mult asupra vecinatatilor, va fi nesemnificativ.
In ceea ce priveste influenta emisiilor de gaze de esapament, prin amplasarea obiectivului pe Calea Dorobantilor la iesirea din Timişoara spre Lugoj, nu va antrena o creştere a traficului in zona.
Utilajele si echipamentele care vor intra in componenţa obiectivului nu constituie surse de poluare fonică. Funcţionarea pompelor de carburanti si a utilajelor din dotarea statiei nu produc zgomote si vibratii peste limitele admise de lege. 
Pompele cu care va fi dotata statia, sunt la nivelul celor mai noi realizari în domeniul livrarii produselor petroliere in statiile de alimentare cu carburanti, sistem existent in tarile Comunitatii Europene.
Singura sursa de zgomot o va constitui circulatia autovehicolelor care se vor alimenta de la staţie. Luand in considerare insa traficul rutier intens de pe Calea Dorobantilor si Bulevardul Simion Barnutiu, aportul adus de functionarea statiei la poluarea fonica de fond va fi nesemnificativ. In timpul functionarii obiectivului nu vor exista surse de vibratii
In consecinta nu se preconizeaza depasiri (cauzate de funcţionarea obiectivului) ale limitelor admise la indicatorii chimici de poluare (SO2, NOx, NH3), nici chiar in perioadele fara precipitatii.
Având în vedere că s-au parcurs procedurile prevăzute de H.C.L. nr. 140/19.04.2011, modificat prin H.C.L. nr. 138/28.09.2012 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, etapa 2 – etapa elaborării propunerilor PUZ şi RLU aferent, de informare şi consultare a publicului cu 
privire la documentaţia Plan Urbanistic Zonal „Amenajare statie distributie carburanti, imprejmuire si elemente de signalistica”, Calea Dorobantilor nr. 49/A, Timisoara, a fost finalizată şi se va putea începe  circuitul legal  de avizare. 

